open-index/open-wikipedia-markdown huggingface dataset:
Natalia de Molina

**Natalia de Molina**, nada en Linares o 19 de decembro de 1990, é unha actriz española, gañadora de dous premios Goya.

## Traxectoria 
Natalia de Molina naceu en Linares, mais criouse en Granada. É irmá da actriz Celia de Molina, xunto á que protagonizou o filme *Cómo sobrevivir a una despedida*.

O seu papel en *Vivir es fácil con los ojos cerrados*, de David Trueba, foi o que a revelou. Grazas a este trabajo, recibiu diversos premios, entre eles o premio Goya á mellor actriz revelación e o premio á mellor actriz do Círculo de Escritores Cinematográficos.

En 2015, recibiu o *Premio Shooting Star* da European Film Promotion que se outorga durante o Festival de Cinema de Berlín.

Foi a protagonista do filme *Techo y comida*, polo que recibiu o premio Goya á mellor actriz, converténdose na actriz máis nova en conseguir dous premios Goya. Tamén recibiu a Medalla do Círculo de Escritores Cinematográficos á mellor actriz e a Biznaga de Prata do Festival de Cinema de Málaga.

## Filmografía 
## Notas 
## Véxase tamén 
### Ligazóns externas 
* Natalia de Molina, la joven que busca a John Lennon. 
* Natalia de Molina, Goya a la mejor actriz revelación por 'Vivir es fácil con los ojos cerrados'.
Gato Studio

**Gato Studio** ou **Gato Salvaje Studio** é unha empresa galega fundada no ano 2010 na Coruña e dedicada ao desenvolvemento de videoxogos. O seu director é Sergio Prieto. seguidas polo videoxogo de acción e plataformas *Bullshot* (2016). *The Waylanders*, un videoxogo de rol que se lanzou no verán de 2020, está baseado nas lendas galegas e na mitoloxía celta e cuxa acción está ambientada en dous momentos temporais: o período celta e a Idade Media, nos inicios do Camiño de Santiago, e será posible que o personaxe principal viaxe no tempo entre os dous períodos.

## Xogos 
* *AR-K: Point and Click Adventure* (2014)
* *AR-K: The Great Escape* (2015)
* *Bullshot* (2016)
* ''The Waylanders (2020)

## Notas 
## Véxase tamén 
### Ligazóns externas 
* Páxina oficial de Gato Studio
Dragon Age: Origins

***Dragon Age: Origins*** é un videoxogo de rol desenvolvido por BioWare e publicado por Electronic Arts. É o primeiro xogo da franquía *Dragon Age*, e estreouse para Microsoft Windows, PlayStation 3 e Xbox 360 en novembro de 2009, e para Mac OS X en decembro de 2009. Ambientado no reino ficticio de Ferelden durante un período de conflito civil, o xogo pon ó xogador no papel dun guerreiro, un feiticeiro ou pícaro, podendo escoller entre tres razas, humano, elfo ou anano. O personaxe do xogador é recrutado no grupo Grey Wardens, unha antiga orde que se enfronta ás forzas bestiais de "Darkspawn", e cuxo obxectivo é derrotar a Archdemon e rematar coa invasión. O xogo conta con dúas perspectivas de cámara diferentes, en terceira persoa e isométrica. Ó longo do mesmo, o xogador encontrará varios compañeiros, que terán un papel importante no argumento e no modo de xogo.

BioWare describiu *Dragon Age: Origins* como unha "escura fantasía heroica" ambientada nun mundo único, e un sucesor espiritual de título anteriores como as franquías de ''Baldur's Gate* e *Neverwinter Nights*. A súa ambientados está inspirada en obras como *O Señor dos Aneis* e *A Song of Ice and Fire*, e foi descrito por BioWare como unha mestura entre a alta e a baixa fantasía. O desenvolvemento do xogo comezou en 2002 e BioWare empregou máis de 144 actores de voz, contando con Inon Zur como compositor da música do xogo. O desenvolvemento das versións para consolas foi subcontratado a Edge of Reality.

*Origins* recibiu a aclamación da crítica logo da súa estrea, que eloxiou especialmente a súa historia, ambientación, personaxes, música e sistema de combate. Vendeu máis de 3,2 millóns de copias e 1 millón de unidades de contido descargable. Os seus múltiples inclúen o varios como mellor xogo do ano e mellor xogo de rol de diversas publicacións. BioWare lanzou varios contido descargable despois do lanzamento inicial do xogo, unha expansión titulada *Awakening* en marzo de 2010, e dúas secuelas, *Dragon Age II* e *Dragon Age: Inquisition*, estreadas en 2011 e 2014 respectivamente.

## Véxase tamén 
### Bibliografía 
* Jørgensen, Kristine Game Characters as Narrative Devices. A Comparative Analysis of Dragon Age: Origins and Mass Effect 2, *Eludamos: Journal for Computer Game Culture, Volume 4, No 2'', 2010
### Ligazóns externas 
*
Sigrid Kaag

miniatura|Kaag nunha xuntanza co ministro de Asuntos Exteriores de Níxer o 25 de abril de 2019
**Sigrid Agnes Maria Kaag**,  nada en Rijswijk o 2 de novembro de 1961, é unha política e diplomática neerlandesa. 

## Traxectoria 
Filla dun pianista, medrou en Zeist e en 1980 foi á Universidade de Utrecht para estudar filoloxía árabe pero acabou mudando de idea e licenciouse en 1985 en estudos de Oriente Medio pola Universidade Americana no Cairo. Conta cun mestrado en política e economía do Oriente Medio da Universidade de Exeter (1987) e outro de relacións internacionais do St Antony's College de Oxford (1988). En 1990 realizou un curso de relacións internacionais no Instituto Clingendael.

Entre 1988 e 1990 traballou como analistapara a Shell en Londres. En 1990 volveu aos Países Baixos e entrou a traballar no departamento de relacións políticas coa ONU do ministerio de asuntos exteriores, posto no que permaneceu ata 1993. En 1994 comezou a traballar para as Nacións Unidas e ata 1997 foi xefa de proxectos e directora de relacións cos doadores da UNRWA, a axencia da ONU para os refuxiados palestinos en Oriente Medio, con sede en Xerusalén. Entre 1998 e 2004 traballou na Organización Internacional para as Migracións en Xenebra e en 2004 e 2005 foi conselleira principal da ONU en Khartún e Nairobi. De 2007 a 2010 foi un directora rexional para o Oriente Medio e África do Norte de UNICEF en Amán. Dende 2010 a 2013 foi subsecretaria xeral,  do Programa das Nacións Unidas para o Desenvolvemento  (PNUD) con sede en Nova York. Entre outubro de 2013 e setembro de 2014 encabezou a misión conxunta da Organización para a Prohibición das Armas Químicas e da ONU en Siria coordinando un equipo composto por un cento de expertos co encargo de aseguraren a destrución das armas químicas nese país e tras completar o seu labor en Siria a partir de decembro de 2014 e ata outubro de 2017 foi coordinadora especial da ONU no Líbano.

A proposta do partido dos Demócratas 66 o 26 de outubro de 2017 incorporouse ao gabinete Rutte III como ministra de Comercio Exterior e Cooperación para o Desenvolvemento. Ao reducir o presidente estadounidense, Donald Trump á metade a axuda á UNRWA, Kaag transferiulle á maior brevidade 13 millóns de euros á organización, feito que creou malestar cos socios da coalición: VVD, CDA e ChristenUnie ao consideraren pouco transparente a comunicación sobre o asunto 

Tras a destitución do ministro de Asuntos Exteriores, Halbe Zijlstra, o 13 de febreiro de 2018, Kaag asumiu interinamente as súas funcións ata o nomeamento de Stef Blok o 7 de marzo. Kaag é unha das favoritas para asumir o liderado do seu partido, vacante dende outubro de 2018.

## Notas
Jungle (grupo musical)

**Jungle** é un grupo musical inglés de xénero soul moderno xurdido no ano 2013. Está composto por Tom McFarland e Josh Lloyd-Watson. Jungle lanzou dous álbums, *Jungle* en 2014 e *For Ever* en 2018. O grupo reside en Londres.

## Discografía 
### Álbums de estudio 
**Jungle* (2014)
**For Ever* (2018)
* *Loving in Stereo* (2021)

### Sinxelos 
* «Platoon» (2013)
* «Busy Earnin'» (2014)
* «Time» (2014)
* «The Heat» (2014)
* «Julia» (2015)
* «Happy Man» (2018)
* «House in LA» (2018)
* «Heavy, California» (2018)
* «Cherry» (2018)
* «Casio» (2019)
* «Smile» (2019)
* «Keep Moving» (2021)
* «Talk About It» (2021)

### Remixes
### Vídeos musicais 
## Notas 
## Véxase tamén 
### Ligazóns externas 
* Páxina oficial
Iadovos

Os **iadovos** (en ) ou **adovos** eran unha antiga tribo celta de Gallaecia, un pobo galaico lucense que viviu na costa norte da actual Galicia, arredor do territorio de Viveiro e Ortigueira. Segundo o francés A. Tranoy é posible que o seu territorio ocupase o val do Masma e a rexión de Mondoñedo. ocupando a área entre os arróns (no cabo Ortegal) e os egobarros que se estendían por Foz ata Viveiro.

## Notas 
## Véxase tamén 
### Outros artigos 
* Lista de tribos celtas
Baeduos

Os **baeduos** (en ) eran unha antiga tribo celta de Gallaecia, un pobo galaico que viviu no norte da actual Galicia. Só é mencionado por Tolomeo (II, 6, 26). A localización deste pobo é moi dubidosa, mais crese que eran veciños dos ártabros cara ó interior, probablemente en Betanzos e seguindo o río Lambre. Tiñan unha cidade coñecida como Flavia Lambris identificada co actual topónimo de Lambre (Ambroa), cinco quilómetros ó noroeste de Irixoa.

## Notas 
## Véxase tamén 
### Outros artigos 
* Lista de tribos celtas
Zoran Erceg

**Zoran Erceg**, nado o 11 de xaneiro de 1985 en Pakrac, na actual Croacia, é un ex xogador profesional de baloncesto internacional serbio. Cunha altura de 2,11 m, xogaba na posición de ala-pivote.

## Traxectoria 
En xuño de 2008, Erceg asinou un contrato de 5 anos co Olympiacos BC grego. En decembro de 2009 foi cedido ata final de tempada ó Panionios BC.

En agosto de 2011, fichou por unha tempada co Beşiktaş turco.

O 29 de xuño de 2012, Erceg asinou un contrato de tres tempadas co PBC CSKA Moscova ruso, co que gañou a liga rusa e a VTB United League en 2013.

Tras un ano no CSKA, Erceg decidiu deixar o equipo ruso para fichar por dous anos co Galatasaray SK en xullo de 2013.

## Notas 
## Véxase tamén 
### Ligazóns externas 
* Perfil en Eurobasket.com 
* Perfil en Euroleague.net
Monte Logan

O **monte Logan** é o monte máis alto do Canadá e o segundo máis alto de Norteamérica despois do Denali. O monte recibe o seu nome por Sir William Edmond Logan, xeólogo canadense, fundador do Geological Survey of Canada (GSC). O monte Logan está situado na Reserva do Parque Nacional Kluane no suroeste de Yukon, menos de 40&nbsp;km ao norte da fronteira entre Yukon e Alasca. No monte sitúanse os glaciares Hubbard e Logan. Crese que o Logan é a montaña non volcánica de maior circunferencia da Terra.

Debido á actividade tectónica de levantamento, o monte Logan aínda continúa a aumentar a súa altura. Antes de 1992, a altura exacta do monte era descoñecida, e as medidas estaban entre 5959 e 6050&nbsp;m. En maio de 1992, unha expedición da GSC subiu ao monte e fixou a altura en 5959&nbsp;m empregando o GPS.

As temperaturas no monte Logan e as súas proximidades son extremadamente baixas, chegando a -45&nbsp;°C no inverno e tendo unha temperatura mediana no verán de -27&nbsp;°C. O 26 de maio de 1991 rexistrouse unha temperatura non oficial de -77,5&nbsp;°C.

## Notas 
## Véxase tamén 
### Bibliografía 
*  [The climbing history up to 1939 of Mount Logan, Snowdon, Ben Nevis, Ushba, Everest, Nanga Parbat, Kanchenjunga, the Matterhorn, Aoraki / Mount Cook and Mont Blanc.]
* 
* 
* 
* 
### Ligazóns externas 
* Mount Logan on Peakware - photos
* Map showing location of Mount Logan in the Saint Elias Range
* 2009 Trip Report
* Mount Logan Canadian Titan - Virtual Museum of Canada
Sindicato OTRAS

O **sindicato OTRAS** (acrónimo de "*Organización de TRAbajadoras Sexuales"*; en galego, "Organización de TRAballadoras Sexuais") é un sindicato español do ramo do traballo sexual, cuxos estatutos foron invalidados en novembro de 2018 por decisión da Audiencia Nacional de España. Malia esta decisión, que foi recorrida polo sindicato, a organización continúa activa a día de hoxe; segundo a súa secretaria xeral, Conxa Borrell, OTRAS representa máis de 600 mulleres.

## Ideoloxía e organigrama 
A *Organización de Trabajadoras Sexuales* declárase coma un colectivo "abolicionista de todas as formas de explotación", e "pro-dereitos": reclama os dereitos "lexítimos" desde o seu "lugar como traballadoras na estrutura desta sociedade de mercado", e apoian "unha intervención na superestrutura (simbólica) que de-constrúa a organización social e doméstica heteronormativa, binaria e androcéntrica, para introducir e normalizar as múltiples diversidades sexuais e afectivas."

Declaran como valores propios a horizontalidade, a transparencia, o antiracismo, o respecto polos Dereitos Humanos e a aprendizaxe e a formación constantes, abogando por unha educación universal para favorecer e apoderar aos suxeitos vulnerábeis ás inxustizas.​​​ sendo a primeira vez que isto ocorre na historia recente de España. Esta sentenza implicou o inicio dunha inspección de traballo no "Flower's", definido coma "*un dos maiores bordeis de Madrid*"​​. Porén, a inspección foi paralizada até a resolución do recurso (aínda non finalizada en xuño de 2020) presentado polo bordel ante o Tribunal Supremo de España.​
## Notas 
## Véxase tamén
### Ligazóns externas 
* Sitio web oficial do Sindicato OTRAS

### Outros artigos 
* Colectivo Hetaira
Inon Zur

**Inon Zur** (en ), nado o 4 de xullo de 1965, é un compositor israelí-estadounidense. Orixinalmente compoñía para filmes e producións de televisión, e máis tarde comezou a compoñer para videoxogos. Foi descrito por ser "internacionalmente recoñecido como un dos compositores orquestrais A-list da industria dos videoxogos". Zur compuxo a música de máis de 50 videoxogos, 15 producións de televisión e 10 filmes, así como tráileres de filmes. Foi nomeado a numerosos premios, gañando tres galardóns, un premio Telly en 1997 á mellor banda sonora en *Power Rangers: Turbo*, un premio Game Audio Network Guild en 2004 á mellor composición instrumental orixinal por *Men of Valor*, e un premio Hollywood Music in Media en 2009 á mellor canción orixinal nun videoxogo por *Dragon Age: Origins*.

É coñecido por ser o autor de temas musicais para as sagas de videoxogos *Prince of Persia*, *Dragon Age: Origins* ou *Fallout*, ademais de ser autor da música do videoxogo de rol galego *The Waylanders*.

## Notas 
## Véxase tamén 
### Ligazóns externas 
* Páxina oficial
Guerreiro (clase de personaxe)

**Guerreiro** é unha clase de personaxe común en moitos xogos de rol. Esta clase tamén é coñecida popularmente como "Loitador" en *Dungeons & Dragons*. ou tamén como "Cabaleiro" ou "Matón", aínda que nalgúns xogos "cabaleiro" é unha clase separada cun aspector máis defensivo ou de apoio. As habilidades do personaxe do "guerreiro" céntranse na súa forza e na loita físico cunha ampla variedade de armas de combate, e a habilidade de sobrevivir na súa función como protector do grupo, xeralmente a costa de axilidade ou alcance. Ademais, potencialmente pode utilizar as armadura ou armas máis poderosas do xogo. Como tal, un guerreiro é un combatente físico completo, pero por mor da dependencia de armaduras pesadas e armamento custoso, o custo de administrar o equipo do guerreiro é polo xeral moi alto. Nalgúns xogos, o guerreiro pode aprender maxia a nivel básico, mais as súas capacidades neste eido son algo limitadas.

## Notas 
## Véxase tamén 
### Bibliografía 
*
Pau Donés

**Pau Donés Cirera**, nado en Barcelona o 11 de outubro de 1966 e finado na mesma cidade o 9 de xuño de 2020, foi un cantante, guitarrista e compositor español coñecido por ser o vocalista da banda musical Jarabe de Palo.

## Traxectoria 
O músico aragonés, nado e criado en Barcelona,  comezou a súa andaina con 12 anos. A esa idade tivo a súa primeira guitarra e adquiriu os seus primeiros discos.

Aos 15 anos, co seu irmán Marc, quen tocaba a batería, formou o seu primeiro grupo, J. & Co. Band, e máis tarde, Dentaduras Postizas. Compaxinaba desta maneira concertos en locais de Barcelona co traballo nunha axencia de publicidade. Con ese salario adquiriu o seu primeiro equipo, composto por unha gravadora, un sintetizador, unha mesa de mesturas e unha guitarra eléctrica Fender Stratocaster. Con estes medios gravou os seus primeiros temas.

Posteriormente formou Jarabe de Palo, grupo que empezou a ser coñecido no outono de 1996. O seu primeiro tema, *La flaca*, fíxose famoso por un anuncio de Ducados para a campaña publicitaria de Carácter Latino. O éxito do grupo naceu tras a campaña desta publicidade en plena primavera de 1997.

### Saúde e pasamento 
O 1 de setembro de 2015 anunciou que o operaran dun cancro colorrectal, polo que se viu obrigado a cancelar os concertos programados en España e en América a partir de entón. O 5 de abril de 2016 anunciou na súa conta de Twitter que estaba limpo de cancro. O 8 de febreiro de 2017 comunicou unha recaída do cancro. Porén, manifestou a súa intención de afrontar a enfermidade sen parar os seus proxectos profesionais, que incluían unha xira, novo disco e libro durante o 2017.

En outubro de 2018 anunciou que deixaba a música de maneira indefinida, incluíndo o retiro temporal de Jarabe de Palo, a partir do 4 de xaneiro de 2019. O 13 de abril de 2020 informouse que o grupo volvía gravar disco coa previsión de publicalo en setembro. Porén, a publicación do que sería o seu último traballo *Tragas o escupes* realizouse o 28 de maio por sorpresa.

O 9 de xuño de 2020 a súa familia comunicou o falecemento do cantante aos 53 anos por causa do tumor. En setembro dese ano estreouse no cinema a película *Eso que tú me das*. Nela, Pau é entrevistado dúas semanas antes do seu pasamento polo xornalista catalán Jordi Évole, e fala da súa visión sobre a vida. A finais de 2020 concedéuselle a Medalla de Ouro ao mérito nas Belas Artes de xeito póstumo.

## Discografía 
Con Jarabe de Palo:

* 1996 - *La flaca*
* 1998 - *Depende*
* 2001 - *De vuelta y vuelta*
* 2003 - *Bonito*
* 2004 - *1 m²*
* 2007 - *Adelantando*
* 2009 - *Orquesta reciclando*
* 2011 - *¿Y ahora qué hacemos?*
* 2014 - *Somos*
* 2015 - *Tour Americano 14-15* (CD/DVD)
* 2017 - *50 palos* (10-03-2017)
* 2020 - *Tragas o escupes*

Discografía adicional:

* 2003 - *¿Grandes éxitos?*
* 2004 - *Colección "Grandes"*
* 2005 - *Completo, incompleto*
* 2006 - *Edición 10º aniversario "La Flaca"*

## Notas
Candidaturas ás eleccións ao Parlamento de Galicia de 2020

Esta é a lista completa das **candidaturas ás eleccións ao Parlamento de Galicia de 2020** e dos cabezas de lista de cada unha delas.

## Lista 
### Circunscrición electoral da Coruña 
### Circunscrición electoral de Lugo 
### Circunscrición electoral de Ourense 
### Circunscrición electoral de Pontevedra 
## Véxase tamén 
### Ligazóns externas 
* "RESOLUCIÓN do 9 de xuño de 2020 pola que se fan públicas as candidaturas … para as eleccións ao Parlamento de Galicia de 2020" *DOG* nº 112 do 10/6/2020.
Kseniia Kachalina

**Kseniia Mikhailovna Kachalina**, nada en Saratov o  3 de maio de 1971 e finada en Moscova o 2 de decembro de 2025, foi unha actriz de cinema rusa.
   
## Traxectoria 
En 1987 entrou na facultade de interpretación do Conservatorio Sobinov de Saratov pero só permaneceu dous cursos deixando o centro en 1988 para marchar a Moscova para formarse no Instituto Gerasimov de Cinematografía con Sergei Solovev e Valerii Rubinchink como os seus mestres. 

Debutou no cinema en 1991 como protagonista do filme *Neliubov* e ao longo da década de 1990 e primeiros anos do século XXI protagonizou diversas películas, entre elas *Arbitr* (1992), *Dikaia Liubov* (1993)  *Nad Temnoi Vodoi* (1993), *Tri Sestry* (1994), *Tot, kto Nezhnee* (1996),  *Tsirk sgorel, i klouny razbezhalis* (1998), *Romanovy: Ventsenosnaia semia* (2000),  *Prazdnik* (2001).
 
Casou co actor Mikhail Efremov e en 2007 logo da súa ruptura deixou de actuar, marchou á India durante varios anos e tras volver a Moscova viviu recluída na casa, con problemas de adicción ao alcol . 

## Notas
XXI dinastía exipcia

A **XXI Dinastía de Exipto** (**XXI Dinastía**), adoita clasificarse como a primeira dinastía do Terceiro Período Intermedio do Antigo Exipto, que durou desde o 1069 a.C ata o 945 a.C.

## Historia 
[thumb|175px| A máscara funeraria de ouro do faraón [Psusennes I | esquerda]]
Despois do reinado de Ramsés III, seguiu un longo e lento declive do poder real en Exipto. Os faraóns da XXI Dinastía gobernaban desde Tanis, pero estiveron activos principalmente no Baixo Exipto, que controlaban. Esta dinastía é descrita como "tanita" porque a súa capital política estaba baseado en Tanís. Mentres tanto, os Sumos Sacerdotes de Amón en Tebas gobernaban de facto o Alto e Medio Exipto en todo menos no nome. O posterior sacerdote exipcio Manetón de Sebennytos afirma no seu epítome sobre a historia real exipcia que "a XXI dinastía de Exipto durou 130 anos".

## Faraóns da XXI dinastía 
## Cronograma da XXI dinastía 

ImageSize = width:800 height:auto barincrement:12
PlotArea  = top:100 bottom:100 right:100 left:100
AlignBars = early

DateFormat = yyyy
Period     = from:-1077 till:-925
TimeAxis   = orientation:horizontal
ScaleMajor = unit:year increment:10 start:-1077

Colors     =
  id:canvas value:rgb(0.97,0.97,0.97)
  id:PA   value:green
  id:GP   value:red

Backgroundcolors = canvas:canvas

BarData =
  barset:Rulers

PlotData=
  width:5 align:left fontsize:S shift:(5,-4) anchor:till
  barset:Rulers

  from: -1077 till: -1051 color:PA text:"Smendes (1077 a.C. &ndash; 1051 a.C.)"
  from: -1051 till: -1047 color:PA text:"Amenemnisu (1051 a.C. &ndash; 1047 a.C.)"
  from: -1047 till: -1001 color:PA text:"Psusennes I (1047 a.C. &ndash; 1001 a.C.)"
  from: -1001 till: -992 color:PA text:"Amenemope (1001 a.C. &ndash; 992 a.C.)"
  from: -992 till: -986 color:PA text:"Osorkon the Elder (992 a.C. &ndash; 986 a.C.)"
  from: -986 till: -967 color:PA text:"Siamun (986 a.C. &ndash; 967 a.C.)"
  from: -967 till: -943 color:PA text:"Psusennes II (967 a.C. &ndash; 943 a.C.)"
  barset:skip

## Notas 
## Véxase tamén 
### Ligazóns externas 
* http://www.narmer.pl/dyn/21en.htm
Red Sparowes

**Red Sparowes** é unha banda estadounidense de post-rock procedente dos Ánxeles formada por membros pasados e actuais dos grupos Isis, Marriages, The Nocturnes, Halifax Pier, Angel Hair e Pleasure Forever. O seu son é un rock experimental influenciado polas paisaxes sonoras, cun uso pouco común da pedal steel guitar.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Ácido lipoteicoico

O **ácido lipoteicoico** é un dos principais compoñentes da parede celular das bacterias grampositivas. A súa estrutura é variable segundo a especies de bacteria e pode conter cadeas longas de ribitol ou de fosfato de glicerol. O ácido lipoteicoico está ancorado á membrana celular a través do diacilglicerol. Actúa como regulador dos enzimas autolíticos da parede (muramidase). Ten propiedades antixénicas e pode estimular a resposta inmune. 

miniatura|center|480px|Estrutura dos polímeros do ácido lipoteicoico

O ácido lipoteicoico é o mesmo polímero que o ácido teicoico, pero nun extremo está unido ao fosfato dun fosfolípido. Esa parte lipídica está inserida na bicapa lipídica da membrana plasmática.

A función do ácido lipoteicoico é regular ou modular a biosíntese da mureína.

O ácido lipoteicoico pode ser considerado un factor de virulencia.

## Notas
Miguel Pérez Romero

**Miguel Pérez Romero**, nado en Madrid en 1948, é un profesor e tradutor ao galego e especialista na obra de William Shakespeare.

## Traxectoria 
Fillo de pais oriúndos da comarca do Ribeiro, Pérez Romero dedicouse profesionalmente á docencia.

Destaca como tradutor do inglés ao galego dunha parte importante das obras do dramaturgo William Shakespeare. Súas foron as primeiras traducións publicadas en galego de *Hamlet*, *Otelo*, *Macbeth*, *Noite de reis*, *Romeu e Xulieta* ou *A tempestade*.

## Traducións 
* *Soño dunha noite de San Xoán; O mercador de Venecia* (Xunta de Galicia, 1989)
* *Hamlet* (Xunta de Galicia, 1993)
* *As confesións de Carlota Doyle* (Galaxia, 1995)
* *Reencontro* (Galaxia, 1998)
* *Ernest: comedia frívola para xente seria* (Servizo de Publicacións da Universidade da Coruña, 1999)
* *O asasinato de Roger Ackroyd* (Galaxia, 2001)
* *Noite de reis; A tempestade* (Galaxia, 2003)
* *Romeu e Xulieta; O rei Lear* (Galaxia, 2003)
* *Otelo; Macbeth* (Afundación/Galaxia, 2006)
* *Ao voso gusto; Medida por medida* (Laiovento, 2019)
* *Hamlet* (Laiovento, 2023)
* *O mercador de Venecia* (Laiovento, 2024)

## Notas
Lingua nuraga

O **nurago**, tamén coñecido como **paleosardo** ou **protosardo**, é unha lingua extinta, ou quizais un conxunto de linguas, falada na illa mediterránea de Sardeña polo antigo pobo sardo durante a era nuraga. Despois da conquista romana e do estabelecemento dunha provincia específica, produciuse un proceso de cambio de lingua no cal o latín se converteu pouco a pouco na única lingua falada polos habitantes da illa. Crese que o nurago deixou a súa pegada na onomástica da illa, así como nos topónimos, os cales semellan preservar sufixos gramaticais, e un número de palabras na lingua sarda moderna.

## Véxase tamén 
### Outros artigos 
* Lingua sarda
### Bibliografía 
* Eduardo Blasco Ferrer. 2010. *Paleosardo: Le radici linguistiche della Sardegna neolitica (Paleosardo: The Linguistic Roots of Neolithic Sardinian)*. De Gruyter Mouton.
* Johannes Hubschmid, *Sardische Studien*, Bern (1953)
* Massimo Pittau. 2001. *La lingua sardiana o dei Protosardi*, Cagliari: Ettore Gasperini.
* Giulio Paulis, *I nomi di luogo in Sardegna*, Sassari (1987)
* Giulio Paulis. “Il paleosardo: retrospettive e prospettive”, *Aion: Annali del Dipartimento di Studi del Mondo Classico e del Mediterraneo Antico — Sezione linguistica* 30, no. 4 (2010): 11-61.
* 
* Heinz Jürgen Wolf, *Toponomastica Barbaricina*, Nuoro (1998)
Rexeneración

[miniatura|As [Estrelamar|estrelas de mar rexeneran os seus membros.]]
miniatura|Especie de lagarto rexenerando o rabo.
En bioloxía, a **rexeneración** é o proceso de renovación, restauración, e crecemento que fai aos xenomas, células, organismos, e ecosistemas resilientes a acontecementos ou flutuacións naturais que causan perturbación ou dano. Tódalas especies teñen capacidade de rexeneración, dende as bacterias até os humanos. A rexeneración pode ser ora completa onde o novo tecido é o mesmo que o tecido perdido, onde despois do tecido necrótico vén a fibrose. Porén, a rexeneración en bioloxía adoita facer referencia a procesos morfoxénicos que caracterizan os trazos de plasticidade fenotípica que permiten aos organismos multicelulares reparar e manter a integridade dos seus estados fisiolóxicos e morfolóxicos. Por enriba do nivel xenético, a rexeneración está fundamentalmente regulada por procesos celulares asexuais. A rexeneración é diferente da reprodución. Por examplo, o xénero hydra realiza a rexeneración mais reprodúcese polo método da xemación.

## Notas 
## Véxase tamén 
### Bibliografía 
* 
* 
* 
* 
* 
* 
*
María Fe González

**María Fe González Fernández** é unha tradutora galega.

## Traxectoria 
Ten unha dilatada traxectoria profesional como tradutora do inglés para o galego. Foi a responsable de verter á lingua galega obras de autores como Mary Wollstonecraft, Mary Beard, Margaret Cavendish, Jonathan Swift ou Laurie Lee. Ten traballado con editoriais como Trifolium, Hércules, Hugin e Munin, Rinoceronte, Galaxia, Kalandraka ou Sotelo Blanco.

De xeito puntual, traduciu en tándem con Armando Requeixo, como foi o caso da obra *Don Ramón María del Valle-Inclán*, de Ramón Gómez de la Serna.

## Traducións 
* *A terra baldía* (1998)
* *Edipo rei* (1999)
* *Antoloxía do conto neozelandés* (2000)
* *Polos mares do sur* (2002)
* *Vindicación dos dereitos da muller* (2004)
* *Eduardo, o neno máis terrible do mundo* (2006)
* *A dama solitaria & Fantomina* (2006)
* *Leopoldo e Casilda* (2007)
* *Amor vermello e escritos sociais e políticos* (2008)
* *O ocio e a diversión na cidade* (2009)
* *A idade da inocencia* (2009)
* *Ante a Historia Compostelá* (2010)
* *Benquerido Diego, abrázate Quiela* (2010)
* *Eloxio da ociosidade* (2010)
* *Apoloxía dos ociosos* (2011)
* *Por que non son cristián* (2011)
* *Cando partín unha mañá de verán* (2011)
* *O mercado e a globalización* (2011)
* *Oroonoko* (2012)
* *Estética e temporalización do Camiño Xacobeo* (2012)
* *Maria* (2013)
* *Unha humilde proposta* (2013)
* *O camiño á casa* (2017)
* *O mundo resplandecente* (2019)

## Notas 
## Véxase tamén 
### Ligazóns externas 
* Perfil en LG3.
Inmunidade causada por efector

miniatura|A célula hóspede detecta a presenza do patóxeno directamente polos padróns moleculares que presenta o patóxeno e indirectamente polos danos causados á célula hóspede polas toxinas xeradas polo patóxeno.
A **inmunidade causada por efector** ou inmunidade desencadeada por efector (abreviada na literatura inglesa como **ETI**, de *Effector-triggered immunity*) é unha propiedade do sistema inmunitario innato. A inmunidade causada por efector foi identificada primeiramente en plantas, pero tamén se identificou en células animais.

O sistema inmunitario innato é común a todos os organismos multicelulares e forma a primeira liña de defensa contra os patóxenos. As células infectadas recoñecen que están sufrindo un ataque ao detectaren o patóxeno directamente por medio dos padróns moleculares asociados a patóxenos (PAMPs) que ten este, que se unen a receptores de recoñecemento de padrón (PRRs) das células do hóspede. As células do hóspede tamén recoñecen o patóxeno por inmunidade causada por efector, na cal as células do hóspede son alertadas da presenza do patóxeno polos danos causados polas toxinas ou moléculas efectoras do patóxeno.

## Notas
Alume

**Alume** é o nome xenérico dunha clase importante de compostos químicos -os sulfatos duplos dodecahidratados— formados polo sulfato dun metal trivalente, especialmente o aluminio (pero tamén cromo ou ferro, ou amonio), e outro dun metal monovalente (sodio, potasio ou prata), de fórmula xeral AB(SO4)2·12H2O. 

Xeralmente o termo **alume** refírese ao alume potásico, KAl(SO4)2·12H2O, ou ao seu equivalente natural, a pedra alume.

O alume potásico é un adstrinxente, e antiséptico. Os antigos gregos e romanos xa o empregaban como adstrinxente e fixador para as tinguiduras.

A pedra alume tamén se usa, despois de humedecida, como coagulante en pequenas feridas. Ademais, o alume úsase na composición de desodorizantes, xa que as súas propiedades antisépticas eliminan as bacterias que causan mal cheiro, e permiten unha transpiración inodora.

## Notas 
## Véxase tamén 
### Outros artigos 
* Lista de minerais
Lisbeth Palme

'*Anna *Lisbeth* Christina Palme**, nada **Beck-Friis*' en Estocolmo o 14 de marzo de 1931 e finada na mesma cidade o  18 de outubro de 2018 , foi unha psicóloga infantil sueca, presidenta da UNICEF (1990-1991) e muller do primeiro ministro, Olof Palme dende 1956 ata a súa morte en 1986.

## Traxectoria 
 durante a súa viaxe de noivos en 1956]]
Procedía dunha familia da nobreza sueca, os Beck-Friis. Seu pai era o enxeñeiro civil Christian Beck-Friis e súa nai Anna-Lisa, de solteira Bollíng. Tras rematar os seus estudos na *Nya Elementarskolan för flickor* en 1950 cursou estudos na Universidade de Estocolmo ata licenciarse en 1955. Ao ano seguinte casou co político Olof Palme o 9 de xuño de 1956, que se converteu en primeiro ministro sueco, primeiro entre 1969 e 1976 e de novo de 1982 a 1986., con quen tivo tres fillos: Joakim, Mårten e Mattias.

Lisbeth Palme traballou como psicóloga infantil, durante un tempo para o Consello do Condado de Estocolmo e despois na Administración social de Estocolmo. Foi presidenta do Comité da UNICEF sueca entre 1987 e 1999 e presidenta internacional de UNICEF de 1990 a 1991. Entre outras tarefas internacionais, foi membro do Comité das Nacións Unidas para os Dereitos do Neno en  1998 e formou parte do comité da Unión Africana que investigou o xenocidio de Ruanda e que presentou as súas conclusións no ano 2000. Lisbeth Palme tamén estivo implicada na expansión dos xardíns de infancia suecos.    

No asasinato de Olof Palme en 1986, Lisbeth Palme foi a testemuña do asasinato, o 28 de febreiro de 1986, do seu marido máis próxima e durante unha dilixencia de recoñecemento, sinalou que fora Christer Pettersson o asasino. Mais, segundo un detective presente, tamén comentou que era evidente que Pettersson era alcólico  o que se podería interpretar que xa se informarara previamente e sabía que esa persoa tiña problemas co alcol mais as drogas .

## Notas
Anafilaxe

A **anafilaxe** é unha reacción inmunitaria severa, xeneralizada, de rápida instalación e potencialmente mortal, ante o contacto do organismo cunha substancia que provoca alerxia. 

## Características
Con maior frecuencia é o resultado de reaccións inmunolóxicas aos alimentos, medicamentos e picadas de insectos, pero  pódea inducir un axente capaz de producir unha desgranulación espontánea, sistémica, de mastocitos ou basófilos.

A anafilaxe diferénciase da alerxia pola extensión da reacción inmunitaria que compromete particularmente ao sistema respiratorio e ao cardiovascular. Cando nas manifestacións da anafilaxe se pon en risco inmediato e repentino a vida do paciente, utilízase o termo **choque anafiláctico**.
 
O risco de choque anafiláctico pode ocorrer cando se utilizan medios de contraste en radioloxía, ou se aplican algúns fármacos terapéuticos que se comportan como alérxenos aos cales o suxeito está sensibilizado.

O termo anafilaxe foi acuñado por Charles Robert Richet, que foi galardoado co Premio Nobel de Medicina de 1913, en recoñecemento aos seus traballos sobre a anafilaxe.

## Notas 
## Véxase tamén 
### Outros artigos 
* Alerxia

### Ligazóns externas 
* Asociación Extremeña de Alérgicos a Alimentos  .
* Guías y protocolos
Anacleto Pampillón Sío

**Anacleto Pampillón Sío**, nado en Mos e finado en Sanguiñeda o 28 de decembro de 1947, foi un empresario e político galego.

## Traxectoria 
Fillo de Francisco Pampillón e Juana Sío de Petelos. Creou en 1904 a empresa madeireira Serrerías Pampillón en Sanguiñeda. Na II República foi elixido alcalde de Mos en 1931. Permaneceu no cargo até 1934. Finou en Mos o 28 de decembro de 1947.

## Vida persoal 
Casou con Claudina Rodríguez Lira e foi pai de Segundo Pampillón Rodríguez.

## Notas 
## Véxase tamén 
### Ligazóns externas 
* Pampillón Rodríguez Segundo
Segundo Pampillón Rodríguez

**Segundo Pampillón Rodríguez**, nado en Tameiga (Mos) o 24 de marzo de 1907 e finado en 1980,  foi un empresario e político galego.

## Traxectoria 
Fillo de Anacleto Pampillón Sío. Cursou estudos primarios e secundarios nos Salesianos de Vigo e fíxose perito mercantil. Foi administrador da empresa madeireira da súa familia en Sanguiñeda. Na II República fundou en Mos Acción Republicana. Integrouse despois en Izquierda Republicana. Logo do triunfo da Fronte Popular foi nomeado membro da xestora de Mos e elixido alcalde en marzo de 1936. Co golpe de Estado do 18 de xullo de 1936 foi detido e estivo preso no cárcere de Tui e logo en Vigo. Logrou fuxir a Portugal onde foi reclamado polo seu irmán que vivía na Arxentina. Xulgado en Vigo por rebelión militar, foi sobresido provisionalmente. Chegou a Buenos Aires en 1937 e integrouse no Centro Republicano Español. En 1960 foi membro do Consello de Galicia. Foi o impulsor do Instituto de Cultura Galega do Centro Galego de Buens Aires. Dedicouse ao xornalismo radial participando do programa *Galiza en América* de Radio Nacional de Buenos Aires e colaborou con Luís Seoane no programa *Galicia Emigrante*. Retornou a Galicia en 1958 para dirixir a fábrica familiar. Volveu á Arxentina en 1962.

## Recoñecementos 
O 2 de agosto de 1997 o concello de Mos tributoulle unha homenaxe póstuma, e púxolle o seu nome a unha rúa.
## Vida persoal 
Casou no Porriño con María del Carmen Paz Domínguez, filla do médico Manuel Paz Varela, en 1932.
## Notas 
## Véxase tamén 
### Ligazóns externas 
* Segundo Pampillón, o alcalde das dúas beiras

* Segundo Pampillón Rodríguez, *Enciclopedia da Emigración Galega*.
* Segundo Pampillón Rodríguez
Iridium

miniatura|256px|Un satélite Iridium en exposición.
**Iridium** é un sistema de comunicacións por satélite que proporciona servizos de voz e datos por todo o mundo.

## Características 
Os satélites Iridium están distribuídos en planos orbitais de 86,4º de inclinación e 780 km de altura e interconéctanse entre si para reenviar os sinais ao punto do planeta que sexa necesario. Foron construídos por Motorola e Lockheed Martin usando o bus LM-700A e eran lanzados en grupos de varios con cada foguete. A constelación Iridium foi substituída por Iridium-NEXT a partir de 2016.
## Historial de lanzamentos 
## Notas 
## Véxase tamén 
### Outros artigos 
*Iridium-NEXT
*Delta 7920
*Proton K/DM2
*CZ-2C
*Rokot KM

### Ligazóns externas 
*Páxina web de Iridium
Pobo susu

Os **susu** son un pobo mandé de África Occidental que vive principalmente en Guinea e no noroeste de Serra Leoa, particularmente no distrito de Kambia. Un grupo moi influente en Guinea, existen pequenas comunidades de susu nos estados veciños de Guinea-Bissau e o Senegal.

Os susu son unha sociedade patrilineal, predominante musulmá, que favorece os matrimonios endóxenos entre curmás con fogares polixínicos comúns.

## Notas
Lingua susu

A **lingua susu** (cuxo endónimo é *Sosoxi*) é a lingua do pobo susu falada en Guinea e Serra Leoa, en África occidental. Forma parte da familia lingüística mandé.

É unhas das linguas nacionais de Guinea e é falada principalmente na rexión litoral do país.

## Historia 
A lingua foi usada historicamente polos pobos costeiros de Guinea e Serra Leoa como lingua franca. A primeira mostra de literatura en lingua susu foi unha tradución dos sete primeiros capítulos do Evanxeo de Mateu, traducidos por John Godfrey Wilhelm da Church Mission Society. Foi publicada en Londres como "Lingjili Matthew" no ano 1816. J.G. Wilhelm traduciu tamén unha parte considerable do Novo Testamento, mais semella que só unha poucas partes foron finalmente publicadas.

## Véxase tamén 
### Ligazóns externas 
* Portions of the Book of Common Prayer in Susu and English 1861 translation 
* PanAfrican L10n page on Susu 
* Susu alphabet and phonology  
* Peace Corps Susu language manual
Zvizdan

***Zvizdan*** é un filme croata de 2015 dirixido por Dalibor Matanić. Estreouse na sección Un Certain Regard do Festival Internacional de Cinema de Cannes de 2015, onde gañou o Premio de Xurado. É o primeiro filme croata en ser estreado en Cannes dende a independencia do país en 1991. O filme foi escollido como candidato de Croacia para o Óscar ó mellor filme en lingua non inglesa na 88ª edición dos premios, mais finalmente non foi nomeado.

## Personaxes 
* Tihana Lazović como Jelena / Nataša / Marija
* Goran Marković como Ivan / Ante / Luka
* Nives Ivanković como Jelena's / nai de Nataša
* Dado Ćosić como Saša / Dražen
* Stipe Radoja como Božo / Ivno
* Trpimir Jurkić como pai de Ivan e Luka
* Mira Banjac como avoa de Ivan
* Slavko Sobin como Mane / Dino

## Notas 
## Véxase tamén 
### Outros artigos 
* Filmes de Croacia propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar

### Ligazóns externas 
*
Turodos

Os **turodos** (en ) ou **aquiflavienses** eran unha antiga tribo celta de Gallaecia, un pobo galaico bracarense que vivía no norte do actual Portugal, na rexión de Tras os Montes arredor de Chaves, e nas áreas fronteirizas da actual Galicia. 

[miniatura|dereita|[Castro de San Cibrao de Las.]]
O seu centro ou capital era *Aquae Laiae* (identificado co castro de San Cibrao de Las), situado no tramo medio do río Miño, a 18 quilómetros da cidade de Ourense. O castro ocupa terreos pertencentes aos concellos de Punxín e de San Amaro, nas parroquias de San Xoán de Ourantes e San Cibrao de Las, identificado por Hidacio como *municipium Lais* na súa Crónica.

## Padrón dos pobos 
[miniatura|dereita|200px|[Padrón dos pobos.]]
O nome deste pobo aparece nomeado como aquiflavienses no padrón dos pobos, unha columna conmemorativa da construción da ponte romana de Chaves (Portugal), colocada sobre da mesma obra, que salva o río Támega. A epígrafe dedicatoria contén unha lista de dez dos pobos indíxenas galaicos bracarenses (citados como *civitates* no orixinal) da Gallaecia que colaboraran no erguemento da citada ponte.

### Epígrafe 
IMP CAES VESP AVG PONT / MAX TRIB POT X IMP XX PROCOS IX / IMP VESP CAES AVG F PONT TRIB / POT VIII IMP XIIII COS VI / ... / C CALPETANO RANTIO QUIRINALI VAL FESTO LEG AVG PR PR / D CORNELIO MECIANO LEG AVG / L ARRVNTIO MAXIMO PROC AVG / LEG VII GEM FEL / CIVITATES X / AQUEFLAVIENSES AOBRIGENS / BSALI COELERNI EQUAESI / INTERAMICE LIMICI AEBISOC / QUARQUERNI TAMAGANI

;Tradución
*Sendo Emperador César Vespasiano Augusto, Pontífice Máximo, con poder tribunicio por décima vez, Emperador vixésimo, pai da patria, cónsul por novena vez, sendo emperador tamén Tito Vespasiano César, fillo do Augusto, Pontífice, con poder tribunicio por oitava vez, Emperador Décimo cuarto, cónsul por sétima (...) sendo legado de Augusto o Propretor Caio Calpetano Rancio Quirinal Valerio Festo e sendo Legado do Augusto, Decio Cornelio Meciano e procurador do mesmo Augusto, Lucio Arruncio Maximo, a Lexión Sétima Xémina Félix e dez cidades, a saber: os Aquiflavienses, os Avobriguenses, os Bibalos, os Coelernos, os Equaesos, os Interamnicos, os Límicos, os Nebisocos, os Quarquernos e os Tamaganos (...).*

A respecto das liñas que faltan hai acordo entre os especialistas en considerar que foran eliminadas referencias ao Emperador Domiciano en virtude de *damnatio memoriae*.

## Notas 
## Véxase tamén 
### Bibliografía 
* 

### Outros artigos 
* Lista de tribos celtas
Marta Solano

**Marta Solano Heredia**, nada en Madrid o 6 de xullo de 1979, é unha xornalista e presentadora de televisión española.

## Traxectoria 
Licenciada en Xornalismo pola Universidade Complutense de Madrid, Marta debutou na televisión nos programas de deportes de Localia TV, pero actualmente traballa en TVE, onde desde 2005 comezou como redactora do *Telediario* na sección de Nacional, aínda que pronto pasou a Deportes. Desde entón e ata 2013 presentou Deportes en todas as edicións do *Telediario*. Durante dúas tempadas (2011-2013) foi a copresentadora de *Estudio Estadio* e *Desafío Champions*. 

Desde o 15 de xullo de 2013 ata o 15 de xullo de 2014 presentou o programa de actualidade *España Directo*. 

O 29 de xuño de 2014 anúnciase que Marta pasa a presentar a sección de deportes, xunto a Arseni Cañada, no espazo informativo *Telediario* da fin de semana en substitución de María Escario. Con todo,  rexeitou a oferta por motivos persoais.

Desde xuño do 2015 ata febreiro de 2018 presentou o programa de servizo público *Seguridad vital* en La 1 de TVE.

Desde o 13 de xaneiro de 2018 substitúe a Lara  Siscar no *Telediario Matinal de Fin de semana* no Canal 24 h, copresentando xunto a Mercedes Martel.

## Notas
Juan Carlos Arias

**Juan Carlos Arias Lorenzo**, nado en Lousame, é un excopiloto galego de rallys. Foi campión de Galicia xunto a Arturo Rial en 1993 e gañou a Copa de España de copilotos en 1992.

## Notas
Kauboji

***Kauboji*** é un filme croata de 2013 dirixido por Tomislav Señoršić e baseado na obra de Sasa Anocic. Foi escollido como candidato de Croacia para o Óscar ó mellor filme en lingua non inglesa na 87ª edición dos premios, mais finalmente non foi nomeado.

## Personaxes 
* Saša Anočić como Saša Anloković
* Živko Anočić como Domagoj Strbac
* Matija Antolić como Juraj Krmpotić
* Hrvoje Barišić como Javor Borovec
* Ana Begić como irmá de Saša
* Nikša Butijer como empregado da oficial postal
* Nina Erak-Svrtan como nai de Javor
* Kruno Klobučar como Bruno Marić
* Ivana Rushaidat como Marica Krmpotić
* Rakan Rushaidat como Miodrag P. Osmanović
* Radovan Ruždjak como Ivan Horvat

## Notas 
## Véxase tamén 
### Outros artigos 
* Filmes de Croacia propostos ó Óscar ó mellor filme internacional
* Filmes propostos ó mellor filme internacional na 87ª edición dos Óscar

### Ligazóns externas 
*
Halimin put

***Halimin put*** é un filme de 2012 coproducido e dirixido por Arsen Anton Ostojić e rodado en lingua bosníaca. É unha coprodución entre Croacia, Bosnia e Hercegovina e Eslovenia. Conta a historia de Halima, muller bosníaca aflixida mais cunha forte vontade, que debe atopar á súa sobriña para recuperar os ósos do seu fillo perdido durante a guerra de Bosnia na década de 1990. O filme foi escollido como candidato de Croacia para o Óscar ó mellor filme en lingua non inglesa na 86ª edición dos premios, mais finalmente non foi nomeado.

## Personaxes 
* Alma Prica como Halima
* Olga Pakalović como Safija
* Mijo Jurišić como Slavomir
* Izudin Bajrović como Salko
* Miraj Grbić como Mustafa
* Mustafa Nadarević como Avdo
* Emina Muftić como Nevzeta
* Marko Plesnik como Mirza con 16 anos
* Mihailo Koncar como Mirza con 9 anos
* Daria Lorenci como Rapka
* Faketa Salihbegović como Vezirka
* Aldin Tucić como Aron
* Dejan Aćimović como Jovan
* Sebastian Cavazza como Planinsek
* Marija Omaljev-Grbić como camareira

## Notas 
## Véxase tamén 
### Outros artigos 
* Filmes de Croacia propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
*
Ljudožder vegetarijanac

***Ljudožder vegetarijanac*** é un filme croata de 2012 dirixido por Branko Schmidt. Estreouse o 1 de marzo de 2012 e está protagonizado por Rene Bitorajac no papel dun doutor inmoral. Foi escollido como candidato de Croacia para o Óscar ó mellor filme en lingua non inglesa na 85ª edición dos premios, mais finalmente non foi nomeado.

## Personaxes 
*Rene Bitorajac como Danko Babić
*Nataša Janjić como Sestra Lana
*Leon Lučev como Ilija
*Emir Hadžihafizbegović como Jedinko
*Zrinka Cvitešić como Dr. Lovrić
*Daria Lorenci como Dr. Miller
*Ksenija Pajić como Dr. Domljan
*Ozren Grabarić como Mario Filipović
*Mustafa Nadarević como patólogo Marelja
*Robert Ugrina como Dr. Soldo
*Krešimir Mikić como Dr. Bantić
*Rakan Rushaidat como Hassan Al Sadat
*Ljubomir Kerekeš como profesor Matić
*Zdenko Jelčić como coronel
*Slaven Knezović como Smoljo
*Ksenija Marinković como paciente Švarc

## Véxase tamén 
### Outros artigos 
* Filmes de Croacia propostos ó Óscar ó mellor filme internacional
* Filmes propostos ó mellor filme internacional na 85ª edición dos Óscar

### Ligazóns externas 
*
Sedamdeset i dva dana

***Sedamdeset i dva dana*** é un filme serbo-croata de 2010 dirixido por Danilo Šerbedžija e protagonizado por Rade Šerbedžija. O filme foi escollido como candidato de Croacia para o Óscar ó mellor filme en lingua non inglesa na 84ª edición dos premios, mais finalmente non foi nomeado.

## Personaxes 
* Rade Šerbedžija como Mane
* Krešimir Mikić como Branko
* Bogdan Diklić como Joja
* Živko Anočić como Todor
* Mira Banjac como Baba Neđa
* Dejan Aćimović como Mile
* Lucija Šerbedžija como Liča
* Nebojša Glogovac como Dane o policía
* Predrag Vušović como Luka o carteiro
* Dragan Nikolić como Loan shark 1

## Notas 
## Véxase tamén 
### Outros artigos 
* Filmes de Croacia propostos ó Óscar ó mellor filme internacional
* Filmes propostos ó mellor filme internacional na 84ª edición dos Óscar

### Ligazóns externas 
*
Crnci

***Crnci*** é un filme croata de 2009 dirixido por Goran Dević e Zvonimir Jurić. O filme foi escollido como candidato de Croacia para o Óscar ó mellor filme en lingua non inglesa na 83ª edición dos premios, mais finalmente non foi nomeado.

## Personaxes 
* Ivo Gregurević como Ivo
* Krešimir Mikić como Barišić
* Franjo Dijak como Franjo
* Rakan Rushaidat como Darko
* Nikša Butijer como Saran
* Emir Hadžihafizbegović como Lega
* Stjepan Pete como File
* Saša Anočić como Vozač

## Notas 
## Véxase tamén 
### Outros artigos 
* Filmes de Croacia propostos ó Óscar ó mellor filme internacional
* Filmes propostos ó mellor filme internacional na 83ª edición dos Óscar

### Ligazóns externas 
*